Imtella' Lulju 10, 2021 Il-President tal-Istati Uniti Joe Biden qal lill-President tar-Russja Vladimir Putin li l-Istati Uniti se jieħdu kull azzjoni meħtieġa biex iwaqqfu s-cyber-attacks mir-Russja. Min-naħa tagħha, ir-Russa ċaħdet dak li qed jgħidu l-Istati Uniti li għamlu diversi kuntatti mar-Russi dwar cyber-attacks. Dan l-aħħar dawn it-tip ta' attakki żdiedu, fosthom wieħed li affettwa 1,500 kumpanija x-xahar li għadda. Ilbieraħ Putin u Biden tkellmu għal siegħa fuq it-telephone wara l-laqgħa li kellhom ix-xahar li għadda f'Ġinevra. Wara t-telefonata, Biden qal lill-media li għamilha ċara ma' Putin li l-Istati Uniti jistennew li l-gvern Russu jaġixxi meta jkun hemm attakk ġej mir-Russja. Mistoqsi minn ġurnalist jekk ir-Russja hux se taffaċċja konsegwenzi, il-President Biden wieġeb:"Iva".